**תכנית לימוד ל"אלקטיב" ביחידה לקרדיולוגיית ילדים במרת"א, בשנת הלימודים 2017-2018**

**היעד:** כל הסטודנטים בשנה ו' בתוכנית ה6 שנתית או בשנה ד' במסלול ה4 שנתית.

**משך סבב הלימוד**: שבועיים.

**נוכחות הסטודנט:** לפחות 80% מסך ימי הלימוד בסבב.

**הערכת הסטודנט:** בתום הסבב יוערך הסטודנט עפ"י צורת הכנת והצגת תאור מקרה שיוצג בפגישה של רופאי וטכנאית היחידה (מחייב ציון עובר או מצטיין)

**מטרה:**

להעשיר את הסטודנט הבוגר בידע בסיסי ברפואת ילדים בכל הקשור ללקיחת אנמנזה ספציפית, האזנה ובדיקה גופנית של תינוקות, ילדים ומתבגרים.

להקנות ידע בסיסי הנדרש לפיענוח בדיקת אקג כמו גם לבדיקת אולטראסאונד לבבי (אקוקרדיוגרפיה).

להקנות ידע בסיסי על השינויים מזרימת הדם העוברית לזו שלאחר הלידה, ללמד על ההתוויות לאקו לב עובר ולאפשרויות הטיפול בהפרעות קצב עובריות.

ובעיקר, הרחבת הידע הדרוש לאבחנה מבדלת בתחום של רפואת לב שייהיו נחוצים לעבודתו העתידית כרופא, בכל תחום ברפואה.

**תכנית לימוד:**

לכל סטודנט יוצמד טיוטור, אשר ילווה אותו בתקופת הבחירה ביחידה.

עם הגעתו למחלקה, יוצגו בפניו צוות היחידה והתכנית לאלקטיב ויומלץ בפניו אמצעי לימוד בסיסיים כגון הפרק על מחלות לב שכיחות ברפואת ילדים בנלסון .

הסטודנט ישתתף בפעילות השוטפת ביחידה: במהלך תקופת הבחירה ביחידה הסטודנט יצטרף לפעילויות השונות כולל ישיבות בקר ואקדמיה של מחלקת ילדים, קבלת חולים חדשים וחוזרים במרפאה, יעוצים בפגייה ובטיפול נמרץ, וכן פיענוח של בדיקות אקג והבנת המבנה האנטומי התקין והלא תקין של הלב (לפחות מספר קטן של מומים פשוטים) בעזרת האקוקרדיוגרפיה. ביום האחרון לשהותו ביחידה יתבקש הסטודנט להציג תיאור מקרה פשוט של מום לב מולד או מחלת לב נרכשת בילדות, כולל אבחנה מבדלת והבדיקות הנחוצות לשם כך.

 **תוכנית לסבב של שבועיים:**

|  |  |  |  |  |  |
| --- | --- | --- | --- | --- | --- |
|  | יום א' | יום ב' | יום ג' | יום ד' | יום ה' |
| 7:30 תחילת העבודה \* | דיון על מקרים ופיענוח משותף של בדיקות | דיון על מקרים ופיענוח משותף של בדיקות | דיון על מקרים ופיענוח משותף של בדיקות | דיון על מקרים ופיענוח משותף של בדיקות | דיון על מקרים ופיענוח משותף של בדיקות |
| 8:00-9:00  | פגישות בקר ואקדמיה במחלקת ילדים | פגישות בקר ואקדמיה במחלקת ילדים | פגישות בקר ואקדמיה במחלקת ילדים | פגישות בקר ואקדמיה במחלקת ילדים | פגישות בקר ואקדמיה במחלקת ילדים |
| החל מ8:00 | מרפאת לב תינוקות ילדים ומתבגרים | מרפאת אקו לב עובר | מרפאת לב תינוקות ילדים ומתבגרים | מרפאת אקו לב עובר | מרפאת לב תינוקות ילדים ומתבגרים |
| החל מ11:30 | מתן ייעוצים במחלקת ילדים, טיפול נמרץ ילדים, פגייה ותינוקות | מתן ייעוצים במחלקת ילדים, טיפול נמרץ ילדים, פגייה ותינוקות | מתן ייעוצים במחלקת ילדים, טיפול נמרץ ילדים, פגייה ותינוקות | מתן ייעוצים במחלקת ילדים, טיפול נמרץ ילדים, פגייה ותינוקות | מתן ייעוצים במחלקת ילדים, טיפול נמרץ ילדים, פגייה ותינוקות |
| \*ביום האחרון לסבב ב7:00-8.00 |  |  |  |  | הצגה ודיון על מקרה ע"י הסטודנט |

בברכה,

פרופ' ליויה קפוסטה

052-4262564

VPN 62564

liviak@tlvmc.gov.il